9. การจัดการ

9.1 โครงสร้างกรรมการบริษัท

โครงสร้างกรรมการบริษัท เอส เอ็น ซี ฟอร์เมอร์ จำกัด (มหาชน) ประกอบด้วย
คณะกรรมการบริษัท และคณะกรรมการเฉพาะเรื่องจำนวน 3 คณะ ช่วยกลั่นกรองงานที่มีความสำคัญ
ได้แก่ คณะกรรมการตรวจสอบ คณะกรรมการสรรหา และคณะกรรมการกำหนดค่าตอบแทน
โดยมีประธานกรรมการเป็นผู้บริหารสูงสุดของบริษัท และบริษัทได้เรียนเชิญ ศ.ดร.บุญทัน ดอกไธสง
ซึ่งเป็นผู้ทรงคุณวุฒิในด้านต่างๆ
โดยท่านเคยดำรงตำแหน่งเป็นสมาชิกวุฒิสภาจังหวัดนครราชสีมาและประธานกรรมการวิจัยวุฒิสภา
และเคยดำรงตำแหน่งเป็นรองประธานวุฒิสภาคนที่สอง
โดยประธานกรรมการที่ปรึกษามีขอบเขตหน้าที่ในการให้คำปรึกษาและแนะนำคณะกรรมการของบริษัทเกี่ยวกับนโยบายและทิศทางการดำเนินงานของบริษัทโดยรวม
รวมถึงการบริหารความเสี่ยงของกิจการ

9.1.1 คณะกรรมการบริษัท

  คณะกรรมการของ บริษัท เอส เอ็น ซี ฟอร์เมอร์ จำกัด (มหาชน) มีจำนวน 10 ท่าน
  ประกอบด้วย กรรมการที่เป็นผู้บริหาร 5 ท่าน กรรมการที่ไม่เป็นผู้บริหาร 5 ท่าน
  (รวมกรรมการที่เป็นอิสระ 3 ท่าน)
  ซึ่งตามข้อบังคับบริษัทกำหนดให้บริษัทมีคณะกรรมการของบริษัทไม่น้อยกว่า 5 ท่าน

  ความเป็นอิสระของกรรมการบริษัท
  กำหนดให้สอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) และตลาดหลักทรัพย์แห่งประเทศไทย (ตลท.) ดังนี้

-   ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดใน บริษัท เอส เอ็น ซี
    ฟอร์เมอร์ จำกัด (มหาชน) บริษัทในเครือ บริษัทร่วมทุน หรือนิติบุคคลที่อาจมีความขัดแย้ง
    (นัยรวมบุคคลที่เกี่ยวข้องตามมาตรา 258 ตามกฎหมายหลักทรัพย์)

-   ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ รวมถึงที่ปรึกษาตรวจสอบบัญชี ที่ปรึกษากฎหมาย
    ที่ปรึกษาด้านอื่นๆ หรือเป็นผู้มีอำนาจควบคุม บริษัท เอส เอ็น ซี ฟอร์เมอร์ จำกัด (มหาชน)
    บริษัทในเครือ บริษัทร่วม หรือเป็นบุคคลที่อาจมีความขัดแย้ง โดยต้องไม่มีผลประโยชน์
    หรือส่วนได้ส่วนเสียในลักษณะดังกล่าวมาแล้ว เป็นเวลาไม่น้อยกว่า 2 ปี

-   ไม่มีความสัมพันธ์ทางธุรกิจ เช่น เป็นลูกค้า คู่ค้า เจ้าหนี้/ลูกหนี้การค้า เจ้าหนี้/ลูกหนี้เงินกู้
    เป็นต้น รวมทั้งไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของ บริษัท เอส เอ็น ซี ฟอร์เมอร์ จำกัด (มหาชน)
    บริษัทในเครือ บริษัทร่วม
    หรือนิติบุคคลที่อาจมีความขัดแย้งในลักษณะที่จะทำให้ขาดความเป็นอิสระ

-   ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับผู้บริหาร
    ผู้ถือหุ้นรายใหญ่ของ บริษัท เอส เอ็น ซี ฟอร์เมอร์ จำกัด (มหาชน) บริษัทในเครือ
    บริษัทร่วม หรือนิติบุคคลที่อาจมีความขัดแย้ง
    รวมทั้งไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

-   สามารถปฏิบัติหน้าที่และแสดงความเห็นได้อย่างเป็นอิสระ

  กรรมการผู้มีอำนาจลงนามแทนบริษัท ประกอบด้วย (1) ประธานกรรมการบริหาร และ (2)
  กรรมการอื่นหนึ่งท่านจากสามท่าน ลงลายมือชื่อร่วมกันและประทับตราสำคัญของบริษัท
  และกำหนดอำนาจหน้าที่ความรับผิดชอบของคณะกรรมการบริษัทไว้ ดังนี้

อำนาจของคณะกรรมการบริษัท

-   คณะกรรมการบริษัท มีอำนาจดูแลและจัดการบริษัทให้เป็นไปตามกฎหมาย

  วัตถุประสงค์ ข้อบังคับและมติของที่ประชุมผู้ถือหุ้น
  เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
  เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่นๆ กำหนด เป็นต้น

-   คณะกรรมการบริษัทมีอำนาจอนุมัติการแก้ไขข้อบังคับ การเพิ่มทุน การลดทุน
    การจัดสรรหุ้นเพิ่มทุน การเปลี่ยนแปลงสิทธิในหุ้นสามัญ

-   คณะกรรมการบริษัทมีอำนาจอนุมัติการจัดตั้งบริษัทอื่นใด
    หรือการเข้ามีสิทธิประโยชน์ในบริษัทอื่นใด

-   คณะกรรมการบริษัทมีอำนาจอนุมัติโครงการลงทุน
    และการกู้ยืมหรือการระดมเงินหรือการขอรับเงินกู้จากธนาคารหรือความช่วยเหลือทางการเงินที่มีจำนวนเกินกว่า
    50,000,000 บาท (ห้าสิบล้านบาท)

-   คณะกรรมการบริษัทมีอำนาจในการยินยอมหรือไม่ยินยอมในการจัดการใดๆที่ทำให้ธุรกิจทั้งหมดหรือบางส่วนของบริษัทอยู่ภายใต้การควบคุมดูแลของบุคคลอื่นที่ไม่ใช่กรรมการบริษัท

-   คณะกรรมการบริษัทมีอำนาจการอนุมัติแก้ไขเปลี่ยนแปลงตำแหน่งและ/หรือมีอำนาจของกรรมการผู้จัดการ

-   คณะกรรมการบริษัทมีอำนาจอนุมัติการก่อให้เกิดภาระจำนองหรือภาระติดพันหรือภาระต่างๆที่มีผลผูกพันเช่นเดียวกันนั้นต่อการงาน
    ทรัพย์สิน หรือสินทรัยพ์ทั้งหมดหรือแต่บางส่วนที่เป็นสาระสำคัญของบริษัท
    เว้นแต่กรณีที่เป็นปกติธุรกิจของบริษัท

-   คณะกรรมการบริษัทมีอำนาจอนุมัติการให้กู้ยืมเงินหรือให้สินเชื่อในรูปแบบใด
    เว้นแต่กรณีที่เป็นปกติธุรกิจของบริษัท

-   คณะกรรมการบริษัทมีอำนาจอนุมัติการยื่นฟ้องคดีหรือการประนีประนอมยอมความหรือการตกลงตามที่มีการเรียกร้องใดๆ
    เว้นแต่กรณีที่เป็นธุรกิจของบริษัท

-   คณะกรรมการบริษัท มีอำนาจแต่งตั้งกรรมการคนหนึ่งเป็นประธานกรรมการ
    และจะแต่งตั้งรองประธานกรรมการก็ได้ ตามที่คณะกรรมการบริษัทเห็นสมควร

-   คณะกรรมการบริษัท
    มีอำนาจแต่งตั้งกรรมการคนหนึ่งเป็นประธานกรรมการบริหารและเลขานุการคณะกรรมการตามที่คณะกรรมการบริษัทเห็นสมควร

-   คณะกรรมการมีอำนาจกำหนด
    และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทได้

หน้าที่และความรับผิดชอบของคณะกรรมการบริษัท

-   คณะกรรมการมีหน้าที่ตามข้อบังคับของบริษัท
    ซึ่งรวมถึงการดูแลและจัดการบริษัทให้เป็นไปตามกฎหมาย วัตถุประสงค์ ข้อบังคับ
    และมติที่ประชุมผู้ถือหุ้น และข้อพึงปฏิบัติที่ดีสำหรับกรรมการบริษัทจดทะเบียน
    ตามแนวทางของตลาดหลักทรัพย์แห่งประเทศไทย
    คณะกรรมการกำกับหลักทรัพย์และตลาดหลักทรัพย์ เพื่อมุ่งสู่ความเป็นเลิศ

-   กำหนดวิสัยทัศน์ ทิศทางและกลยุทธ์ของบริษัท

-   ให้ความเห็นชอบกลยุทธ์และนโยบายที่สำคัญ รวมถึงวัตถุประสงค์
    เป้าหมายทางการเงินและแผนธุรกิจของบริษัท
    รวมทั้งติดตามดูแลให้มีการปฏิบัติตามแผนที่กำหนด

-   จัดให้มีระบบบัญชี การรายงานทางการเงินและการสอบบัญชี
    รวมทั้งดูแลให้มีระบบการควบคุมภายในและการตรวจสอบภายในที่มีประสิทธิภาพและประสิทธิผล

-   สอดส่องดูแลและจัดการแก้ไขปัญหาความขัดแย้งทางผลประโยชน์ที่อาจเกิดขึ้น
    รวมถึงรายการที่เกี่ยวโยงกัน

-   กำหนดแนวทางการบริหารจัดการความเสี่ยงอย่างครอบคลุม และดูแลให้ผู้บริหารมีระบบ
    หรือกระบวนการที่มีประสิทธิภาพในการบริหารจัดการความเสี่ยง

-   ดูแลให้มีระบบหรือกลไกการจ่ายค่าตอบแทนผู้บริหารระดับสูงที่เหมาะสม
    เพื่อก่อให้เกิดแรงจูงใจทั้งในระยะสั้นและระยะยาว

-   ทำการประเมินผลงานของประธานกรรมการบริหาร และกำหนดค่าตอบแทน
    ให้สอดคล้องกับผลการดำเนินงาน

-   ดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม
    และดูแลให้มีช่องทางในการสื่อสารกับผู้ถือหุ้นแต่ละกลุ่มและผู้มีส่วนได้ส่วนเสียของบริษัทอย่างเหมาะสม

-   ให้มีการเปิดเผยข้อมูลที่ถูกต้อง ชัดเจน โปร่งใส น่าเชื่อถือและมีมาตรฐานสูง

-   จัดให้มีการประชุมคณะกรรมการบริษัทไตรมาสละ 1 ครั้ง เป็นอย่างน้อย
    หรือประธานกรรมการจะพิจารณาเห็นสมควรเรียกประชุมเป็นวาระพิเศษเพิ่มเติมตามความจำเป็น
    โดยมีการกำหนดวาระการประชุมล่วงหน้าที่ชัดเจน
    เป็นระเบียบวาระพร้อมเอกสารประกอบการประชุมที่เพียงพอ
    แนบกับหนังสือเชิญประชุมให้แก่กรรมการทุกท่านก่อนการประชุมไม่น้อยกว่า 7
    วันเพื่อให้คณะกรรมการ ได้มีเวลาศึกษาข้อมูลก่อนการประชุม
    เว้นแต่กรณีมีเหตุจำเป็นเร่งด่วนที่จะต้องรักษาสิทธิและประโยชน์ของบริษัท
    ซึ่งต้องแจ้งนัดประชุมโดยวิธีอื่นและกำหนดวันประชุมให้เร็วกว่านั้นก็ได้
    และให้มีการบันทึกรายงานการประชุม และจัดเก็บรวบรวมเอกสารรายงานที่รับรองแล้ว
    เพื่อใช้ในการอ้างอิง
    และสามารถตรวจสอบได้และเปิดโอกาสให้มีการแสดงความเห็นอย่างเป็นอิสระ
    ในแต่ละวาระมีการแบ่งเวลาไว้อย่างเพียงพอเพื่อการอภิปรายและแสดงความคิดเห็นอย่างรอบคอบ
    โดยประธานกรรมการเป็นผู้ดูแลให้ใช้เวลาในการประชุมอย่างเหมาะสม

-   ในการประชุมคณะกรรมการจะต้องมีกรรมการมาร่วมประชุมไม่น้อยกว่ากึ่งหนึ่ง(1/2)ของจำนวนกรรมการทั้งหมดจึงจะครบองค์ประชุม

-   คณะกรรมการบริษัทมีหน้าที่ในการเข้าร่วมประชุมผู้ถือหุ้นทุกครั้ง

-   กรรมการของบริษัทฯมีอิสระในการเข้าถึงและติดต่อสื่อสารกับฝ่ายบริหาร
    และเลขานุการบริษัทได้โดยตรง
    ในกรณีที่ต้องการข้อมูลเพิ่มเติมเกี่ยวกับผลการดำเนินงานของบริษัทฯและข้อมูลอื่นๆ
    นอกเหนือจากที่ได้รับจากการประชุมตามวาระปกติประจำทุกไตรมาส

-   คณะกรรมการบริษัทเฉพาะกรรมการที่ไม่เป็นผู้บริหารให้ประชุมระหว่างกันเองเป็นประจำเพื่อเปิดโอกาสให้อภิปรายปัญหาต่างๆ
    ทั้งที่เกี่ยวกับธุรกิจของบริษัทและเรื่องที่อยู่ในความสนใจ โดยไม่มีฝ่ายบริหารร่วมด้วย

-   ห้ามมิให้กรรมการบริษัททำการซื้อขายหลักทรัพย์ของกลุ่มบริษัท โดยใช้ข้อมูลภายในของบริษัทฯ
    ที่มีสาระสำคัญและยังไม่ได้เปิดเผยต่อสาธารณชน เพื่อประโยชน์ตนเองและผู้อื่น
    รวมทั้งกำหนดไว้ในจรรยาบรรณของบริษัทให้กรรมการ ผู้บริหาร และพนักงาน
    หลีกเลี่ยงหรืองดการซื้อขายหลักทรัพย์ของกลุ่มบริษัทในช่วงเวลา 1 เดือน
    ก่อนการเปิดเผยงบการเงินให้แก่สาธารณชน

-   ห้ามมิให้กรรมการประกอบกิจการอันมีลักษณะอย่างเดียวกันและเป็นการแข่งขันกับกิจการของบริษัทหรือเป็นหุ้นส่วนในห้างหุ้นส่วนสามัญ
    หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทจำกัด
    หรือบริษัทมหาชนจำกัดอื่นใดที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    เว้นแต่จะได้แจ้งให้ที่ประชุมผู้ถือหุ้นทราบก่อนจะมีมติแต่งตั้งกรรมการผู้นั้น

-   กรรมการต้องแจ้งให้บริษัททราบโดยไม่ชักช้า
    ในกรณีที่กรรมการมีส่วนได้เสียในสัญญาใดที่บริษัททำขึ้น
    หรือในกรณีที่จำนวนหุ้นหรือหุ้นกู้ของกรรมการที่มี่อยู่ในบริษัทในเครือเพิ่มขึ้นหรือลดลง

-   อุทิศตนและเวลาเพื่อบริษัท โดยไม่แสวงหาผลประโยชน์แก่ตนเองหรือผู้หนึ่งผู้ใด
    และไม่ดำเนินการใดๆ
    ที่เป็นการขัดแย้งหรือแข่งขันกับผลประโยชน์ของบริษัทหรือบริษัทในเครือส่งเสริมให้พนักงานทุกระดับมีจิตสำนึกในจริยธรรมและคุณธรรม
    โดยตระหนักในความสำคัญของระบบควบคุมและตรวจสอบภายใน
    เพื่อลดความเสี่ยงด้านการทุจริตและการใช้อำนาจอย่างไม่ถูกต้อง
    รวมทั้งป้องกันการกระทำผิดกฎหมายด้วย

-   เป็นผู้นำและเป็นตัวอย่างในการปฏิบัติงานที่ดี

9.1.2 คณะกรรมการตรวจสอบ (Audit Committee)

  คณะกรรมการตรวจสอบแต่งตั้งจากกรรมการบริษัท
  ซึ่งมีคุณสมบัติตามที่กฎหมายหลักทรัพย์และตลาดหลักทรัพย์กำหนด มีจำนวนอย่างน้อยสามคน
  และอย่างน้อยหนึ่งคนต้องมีความรู้ด้านบัญชีและการเงิน

หน้าที่และความรับผิดชอบของคณะกรรมการตรวจสอบ

-   กำกับดูแลการดำเนินงานของบริษัทให้เกิดความชัดเจนในด้านการบริหารงาน
    ด้วยความซื่อสัตย์สุจริต
    และความรับผิดชอบของกรรมการบริหารหรือผู้บริหารอันจะพึงมีต่อผู้ถือหุ้นของบริษัท
    ตลอดจนดำเนินการให้เป็นที่มั่นใจว่ากรรมการบริหาร
    และผู้บริหารของบริษัทได้บริหารกิจการตามนโยบายของคณะกรรมการบริษัทอย่างถูกต้องครบถ้วน
    และมีมาตรฐาน

-   สอบทานให้บริษัทมีการรายงานทางการเงินอย่างถูกต้องและเพียงพอตามมาตรฐานการบัญชี

-   ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

-   สอบทานให้บริษัทปฏิบัติตามกฎหมาย
    ว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

-   สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit)
    ที่เหมาะสมและมีประสิทธิผลตามวิธีการและมาตรฐานสากลที่ยอมรับโดยทั่วไป

-   พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัท
    และบริษัทย่อยให้เป็นไปตามประกาศ ข้อกำหนด
    และแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ประชุมร่วมกับผู้ตรวจสอบบัญชีภายนอกและฝ่ายบัญชี ในการสอบทานงบการเงินทุกไตรมาส

-   สอบทานให้บริษัทมีระบบบริหารความเสี่ยง (Risk Management)
    ที่เหมาะสมและมีประสิทธิผล

-   สอบทานและให้ความเห็นต่อแผนตรวจสอบภายใน การปฏิบัติงานของสำนักงานตรวจสอบภายใน
    และประสานงานกับผู้สอบบัญชีบริษัท

-   พิจารณาอนุมัติงบประมาณและกำลังพลของสำนักงานตรวจสอบภายใน

-   แต่งตั้ง ถอดถอน โยกย้าย หรือเลิกจ้างผู้อำนวยการสำนักงานตรวจสอบภายใน

-   สอบทานสรุปผลตรวจสอบทุจริตและกำหนดมาตรการป้องกันภายในองค์กร

-   พิจารณาทบทวนขอบเขตและประเมินผลการปฏิบัติงานของคณะกรรมการตรวจสอบ
    เป็นประจำทุกปี

-   รายงานผลการปฏิบัติงานของคณะกรรมการตรวจสอบให้คณะกรรมการบริษัททราบ
    อย่างน้อยปีละ 4 ครั้ง

-   ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

-   ปฏิบัติหน้าที่อื่นใดตามที่กำหนดไว้ในข้อบังคับบริษัท

9.1.3 คณะกรรมการสรรหา

หน้าที่และความรับผิดชอบของคณะกรรมการสรรหา

-   กำหนดวิธีการและหลักเกณฑ์การสรรหากรรมการบริษัท
    หรือประธานกรรมการบริหารเพื่อให้เกิดความโปร่งใส

-   ทำหน้าที่คัดเลือกบุคคลที่สมควรได้รับการเสนอรายชื่อเป็นกรรมการใหม่หรือสรรหาประธานกรรมการบริหาร

-   พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหาร
    ในกรณีที่มีตำแหน่งว่างลง

-   จัดทำหลักเกณฑ์ในการสืบทอดตำแหน่ง จัดทำแผนสืบทอดตำแหน่งประธานกรรมการ
    กรรมการผู้จัดการและคณะจัดการระดับสูงของบริษัท เพื่อเสนอให้คณะกรรมการบริษัทพิจารณา

-   ปฏิบัติการอื่นใดตามที่คณะกรรมการบริษัทมอบหมาย

  9.1.4 คณะกรรมการกำหนดค่าตอบแทน

หน้าที่และความรับผิดชอบของคณะกรรมการกำหนดค่าตอบแทน

-   กำหนดค่าตอบแทนที่จำเป็นและเหมาะสมทั้งที่เป็นตัวเงินและมิใช่ตัวเงิน ของคณะกรรม การ
    คณะกรรมการชุดย่อย และประธานกรรมการบริหารของบริษัทในแต่ละปี

-   ทำหน้าที่พิจารณาแนวทางการกำหนดค่าตอบแทน
    ให้แก่ประธานกรรมการบริหารและกรรมการบริหาร

-   กำหนดวิธีการและหลักเกณฑ์การกำหนดค่าตอบแทน
    ให้แก่กรรมการและประธานกรรมการบริหารที่เป็นธรรมและสมเหตุสมผล
    และนำเสนอที่ประชุมผู้ถือหุ้นเพื่อพิจารณาอนุมัติ

-   คณะกรรมการกำหนดค่าตอบแทนรับผิดชอบต่อคณะกรรมการบริษัท และมีหน้าที่ให้คำชี้แจง
    ตอบคำถามเกี่ยวกับค่าตอบแทนของกรรมการและประธานกรรมการบริหารในที่ประชุมผู้ถือหุ้น

-   รายงานนโยบายด้านค่าตอบแทนกรรมการ หลักการ/เหตุผล
    และวัตถุประสงค์ของนโยบายเปิดเผยไว้ในรายงานประจำปี

-   ปฏิบัติการอื่นใดตามที่คณะกรรมการบริษัทมอบหมาย

  9.1.5 คณะกรรมการบริหาร

  คณะกรรมการบริหาร ประกอบด้วย ประธานกรรมการบริหาร กรรมการผู้จัดการ กรรมการ
  บริหาร และคณะผู้บริหาร

อำนาจหน้าที่ของประธานกรรมการบริหาร

-   ประธานกรรมการบริหารมีอำนาจและหน้าที่เกี่ยวกับการบริหารบริษัท
    ตามที่คณะกรรมการมอบหมาย
    และจะต้องบริหารบริษัทตามแผนงานหรืองบประมาณที่ได้รับอนุมัติจากคณะกรรมการอย่างเคร่งครัด
    ซื่อสัตย์ สุจริตและระมัดระวัง รักษาผล ประโยชน์ของบริษัทและผู้ถือหุ้นอย่างดีที่สุด
    อำนาจหน้าที่ของประธานกรรมการ บริหารให้รวมถึงเรื่องหรือกิจการต่างๆ ดังต่อไปนี้ด้วย

-   ดำเนินกิจการ และ/หรือบริหารงานประจำวันของบริษัท

-   บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง ลงโทษทางวินัย
    พนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

-   ดำเนินการให้มีการจัดทำและส่งมอบนโยบายทางธุรกิจของบริษัท
    รวมถึงแผนงานและงบประมาณ ต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนและงบประมาณที่ได้รับอนุมัติดังกล่าวต่อคณะกรรมการในทุกๆ
    3 เดือน

-   ดำเนินการหรือปฏิบัติงานให้เป็นไปตามนโยบาย
    แผนงานและงบประมาณที่ได้รับอนุมัติจากคณะกรรมการ

-   เป็นผู้มีอำนาจในการบริหารกิจการของบริษัทตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่งและมติที่ประชุมคณะกรรมการ
    และ/หรือมติที่ประชุมผู้ถือหุ้นของบริษัททุกประการ

-   เป็นผู้มีอำนาจในการบังคับบัญชา ติดต่อ สั่งการ ดำเนินการ ตลอดจนเข้าลงนามในนิติกรรม
    สัญญา เอกสารคำสั่งหนังสือแจ้งหรือหนังสือใดๆ ที่ใช้ติดต่อกับหน่วยงานราชการ
    รัฐวิสาหกิจและบุคคลอื่น ตลอดจนให้มีอำนาจกระทำการใดๆที่จำเป็นและสมควร
    เพื่อให้การดำเนินการข้างต้นสำเร็จลุล่วงไป

-   เป็นผู้มีอำนาจในการบังคับบัญชาพนักงานและลูกจ้างทุกตำแหน่ง รวมถึงการบรรจุ แต่งตั้ง
    ถอดถอน เลื่อนลด ตัดเงินเดือนหรือค่าจ้าง ลงโทษทางวินัย
    ตลอดจนให้ออกจากตำแหน่งตามระเบียบ ข้อกำหนดหรือคำสั่งที่คณะกรรมการของบริษัทกำหนด
    แต่ถ้าเป็นพนักงานหรือลูกจ้างชั้นที่ปรึกษา ผู้ช่วยประธานกรรมการบริหาร
    หรือผู้ดำรงตำแหน่งเทียบเท่าขึ้นไปจะต้องได้รับความเห็นชอบจากคณะกรรมการบริษัทก่อน
    และให้มีอำนาจกำหนดเงื่อนไขในการทำงานของพนักงานและลูกจ้าง
    และออกระเบียบว่าด้วยการปฏิบัติงานของบริษัท โดยไม่ขัดหรือแย้งกับระเบียบ ข้อกำหนด
    หรือคำสั่งที่คณะกรรมการบริษัทกำหนด

-   ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทกำหนดไว้

  ทั้งนี้ การใช้อำนาจของประธานกรรมการบริหารดังกล่าวข้างต้นไม่สามารถกระทำได้
  หากประธานกรรมการบริหารมีส่วนได้ส่วนเสีย
  หรืออาจมีความขัดแย้งทางผลประโยชน์ในลักษณะใดๆกับบริษัทในการใช้อำนาจดังกล่าว

หน้าที่และความรับผิดชอบของคณะกรรมการบริหาร

-   ให้คำปรึกษาและข้อเสนอแนะต่อประธานกรรมการบริหาร
    ในการตัดสินใจในประเด็นที่สำคัญต่อกลยุทธ์องค์กรและทิศทางการดำเนินธุรกิจ แผนการลงทุน
    งบประมาณ การจัดสรรทรัพยากรให้กับ บริษัท เอส เอ็น ซี ฟอร์เมอร์ จำกัด
    (มหาชน)และบริษัทที่ บริษัท เอส เอ็น ซี ฟอร์เมอร์ จำกัด (มหาชน)ถือหุ้น
    รวมทั้งสร้างระบบการทำงานของบริษัทที่ บริษัท เอส เอ็น ซี ฟอร์เมอร์ จำกัด
    (มหาชน)ถือหุ้น ให้เป็นไปในแนวทางเดียวกัน

-   จัดลำดับความสำคัญของผลการตัดสินใจของคณะกรรมการ บริษัท เอส เอ็น ซี ฟอร์เมอร์
    จำกัด (มหาชน) เพื่อนำไปสู่การดำเนินการอย่างมีประสิทธิผล

-   กลั่นกรองระเบียบวาระการประชุมก่อนนำเสนอคณะกรรมการ บริษัท เอส เอ็น ซี ฟอร์เมอร์
    จำกัด (มหาชน)

-   จัดลำดับความสำคัญในการจัดสรรทรัพยากรบุคคลและการเงินให้กับ บริษัท เอส เอ็น ซี
    ฟอร์เมอร์ จำกัด (มหาชน) และบริษัทที่ บริษัท เอส เอ็น ซี ฟอร์เมอร์ จำกัด (มหาชน)
    ถือหุ้น

-   ตรวจสอบติดตามผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้

-   กำหนดมาตรฐานระบบบริหารธุรกิจ ระบบทรัพยากรบุคคล ระบบข้อมูล
    รวมทั้งโครงสร้างองค์กรใน บริษัท เอส เอ็น ซี ฟอร์เมอร์ จำกัด (มหาชน) และบริษัทที่
    บริษัท เอส เอ็น ซี ฟอร์เมอร์ จำกัด (มหาชน)ถือหุ้น

-   กำหนดนโยบายการบริหารทรัพยากรบุคคล

-   กำหนดนโยบายบริหารความเสี่ยง

-   ห้ามมิให้กรรมการ ผู้บริหาร และพนักงานทำการซื้อขายหลักทรัพย์ของกลุ่มบริษัทฯ
    โดยใช้ข้อมูลภายในของบริษัทฯ ที่มีสาระสำคัญและยังไม่ได้เปิดเผยต่อสาธารณชน
    เพื่อประโยชน์ตนเองและผู้อื่น รวมทั้งกำหนดไว้ในจรรยาบรรณของบริษัทให้กรรมการ ผู้บริหาร
    และพนักงาน หลีกเลี่ยงหรืองดการซื้อขายหลักทรัพย์ของกลุ่มบริษัทในช่วงเวลา 1 เดือน
    ก่อนการเปิดเผยงบการเงินให้แก่สาธารณชน

-   จัดส่งรายงานผลการดำเนินงานของบริษัทและให้คณะกรรมการบริษัทรับทราบเป็นประจำทุกเดือน

อำนาจในการอนุมัติการดำเนินการทางการเงิน

  คณะกรรมการบริหารของบริษัทมีอำนาจในการอนุมัติการดำเนินการทางการเงิน ในวงเงินไม่เกิน
  50 ล้านบาท
  โดยอำนาจอนุมัติทางการเงินดังกล่าวจะรวมถึงการอนุมัติค่าใช้จ่ายต่างๆในการดำเนินการตามปกติธุรกิจ
  เงินลงทุนในโครงการ (Investment) การลงทุนในสินทรัพย์ฝ่ายทุน (Capital
  Expenditure) หรือสินทรัพย์ถาวร การกู้ยืมเงิน การให้กู้ยืมเงิน การจัดหาวงเงินสินเชื่อ
  หรือการออกตราสารหนี้ การบริหารเฉพาะด้านการฝากเงิน การกู้เงิน
  การจัดทำเครื่องมือบริหารความเสี่ยงของอัตราแลกเปลี่ยนและอัตราดอกเบี้ย รวมถึง
  การให้หลักประกันการค้ำประกันเงินกู้หรือสินเชื่อเป็นต้น

  ทั้งนี้ การอนุมัติรายการดังกล่าวต้องไม่มีลักษณะเป็นการอนุมัติที่ทำให้คณะกรรมการบริหาร
  หรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด (ตามที่สำนักงาน
  กลต.ประกาศกำหนด) ทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

  รายชื่อกรรมการ

  คณะกรรมการบริษัทประกอบด้วยกรรมการทั้งสิ้น 10 ท่าน
  ซึ่งกรรมการบางท่านมีรายชื่อเป็นกรรมการในชุดอื่นดังนี้

+------------------+----------+-------+-------+-------+-------+-------+
| รายชื่อกรรมการ     | ตำแหน่ง   | ก     | กร    | กรรม  | กร    | กรรม  |
|                  |          | รรมกา | รมการ | การตร | รมการ | การกำ |
|                  |          | รบริษัท |       | วจสอบ | สรรหา | หนดค่า |
|                  |          |       | บริหาร |       |       |       |
|                  |          |       |       |       |       | ต     |
|                  |          |       |       |       |       | อบแทน |
+==================+==========+=======+=======+=======+=======+=======+
| 1. นายสมชัย       | ประธา    |      |      | -     |      | -     |
| ไทยสงวนวรกุล      | นกรรมการ |       |       |       |       |       |
|                  |          | (ป    | (ปร   |       | (ปร   |       |
|                  |          | ระธาน | ะธาน) |       | ะธาน) |       |
+------------------+----------+-------+-------+-------+-------+-------+
| 2. นางอนงค์นารถ   | กรรมการ  |      | -     | -     | -     | -     |
| พงษ์ศาโรจน์        |          |       |       |       |       |       |
+------------------+----------+-------+-------+-------+-------+-------+
| 3. นายสุรพล       | กรรมการ  |      | -     | -     | -     |      |
| แย้มเกษม          |          |       |       |       |       |       |
|                  |          |       |       |       |       | (ปร   |
|                  |          |       |       |       |       | ะธาน) |
+------------------+----------+-------+-------+-------+-------+-------+
| 4. นายสมบุญ       | กรรม     |      |      | -     |      |      |
| เกิดหลิน           | การบริหาร |       |       |       |       |       |
+------------------+----------+-------+-------+-------+-------+-------+
| 5. นายสามิตต์      | กรรม     |      |      | -     |      |      |
| ผลิตกรรม          | การบริหาร |       |       |       |       |       |
+------------------+----------+-------+-------+-------+-------+-------+
| 6. นายอานะวัฒน์    | กรร      |      | -     |      | -     | -     |
| นาวินธรรม         | มการอิสระ |       |       |       |       |       |
|                  |          |       |       | (ปร   |       |       |
|                  |          |       |       | ะธาน) |       |       |
+------------------+----------+-------+-------+-------+-------+-------+
| 7. นายสุกิจ        | กรร      |      | -     |      | -     | -     |
| พันธ์วิศวาส         | มการอิสระ |       |       |       |       |       |
+------------------+----------+-------+-------+-------+-------+-------+
| 8. นายสมชาย      | กรร      |      | -     |      | -     | -     |
| เตียงหงษากุล       | มการอิสระ |       |       |       |       |       |
+------------------+----------+-------+-------+-------+-------+-------+
| 9. นายเคนจิ       | กรรม     |      |      | -     | -     | -     |
| โคดามะ           | การบริหาร |       |       |       |       |       |
+------------------+----------+-------+-------+-------+-------+-------+
| 10. นายฟูมิเอกิ     | กรรม     |      |      | -     | -     | -     |
| ทาคาฮาชิ          | การบริหาร |       |       |       |       |       |
+------------------+----------+-------+-------+-------+-------+-------+

  คุณเอนก เสือรอด : เลขานุการบริษัท

  จำนวนครั้งของการประชุมคณะกรรมการ

  สำหรับปี 2549 บริษัทมีจำนวนครั้งของการประชุมคณะกรรมการ
  และจำนวนครั้งที่กรรมการแต่ละท่านเข้าร่วมประชุมดังนี้

+-----------------------+---------+--------+--------+--------+--------+
|                       | การป    |        |        |        |        |
|                       | ระชุมคณะ |        |        |        |        |
|                       | กรรมการ |        |        |        |        |
+=======================+=========+========+========+========+========+
| รายชื่อกรรมการ          | กรรม    | ก      | กร     | กรรมกา | กร     |
|                       | การบริษัท | รรมการ | รมการต | รสรรหา | รมการก |
|                       |         |        | รวจสอบ |        | ำหนดค่า |
|                       | (รวม 7  | บริหาร  |        | (รวม 1 |        |
|                       | ครั้ง)    |        | (รวม 4 | ครั้ง)   | ตอบแทน |
|                       |         | (รวม   | ครั้ง)   |        |        |
|                       |         | 10     |        |        | (รวม 1 |
|                       |         | ครั้ง)   |        |        | ครั้ง)   |
+-----------------------+---------+--------+--------+--------+--------+
| 1. นายสมชัย            | 7/7     | 10/10  | -      | 1/1    | -      |
| ไทยสงวนวรกุล           |         |        |        |        |        |
+-----------------------+---------+--------+--------+--------+--------+
| 2. นางอนงค์นารถ        | 7/7     | -      | -      | -      | -      |
| พงษ์ศาโรจน์             |         |        |        |        |        |
+-----------------------+---------+--------+--------+--------+--------+
| 3. นายสุรพล แย้มเกษม    | 7/7     | 9/10   | -      | -      | 1/1    |
+-----------------------+---------+--------+--------+--------+--------+
| 4. นายสมบุญ เกิดหลิน     | 7/7     | 10/10  | -      | 1/1    | 1/1    |
+-----------------------+---------+--------+--------+--------+--------+
| 5. นายสามิตต์ ผลิตกรรม   | 7/7     | 10/10  | -      | 1/1    | 1/1    |
+-----------------------+---------+--------+--------+--------+--------+
| 6. นายอานะวัฒน์         | 7/7     | -      | 4/4    | -      | -      |
| นาวินธรรม              |         |        |        |        |        |
+-----------------------+---------+--------+--------+--------+--------+
| 7. นายสุกิจ พันธ์วิศวาส    | 7/7     | -      | 4/4    | -      | -      |
+-----------------------+---------+--------+--------+--------+--------+
| 8. นายสมชาย           | 4/7     | -      | 4/4    | -      | -      |
| เตียงหงษากุล            |         |        |        |        |        |
+-----------------------+---------+--------+--------+--------+--------+
| 9. นายเคนจิ โคดามะ     | 7/7     | 10/10  | -      | -      | -      |
+-----------------------+---------+--------+--------+--------+--------+
| 10. นายฟูมิเอกิ ทาคาฮาชิ  | 7/7     | 9/10   | -      | -      | -      |
+-----------------------+---------+--------+--------+--------+--------+

  รายชื่อและตำแหน่งของผู้บริหาร

+--------------------+----------------+--------------------------------+
| ชื่อ                 | นามสกุล         | ตำแหน่ง                         |
+====================+================+================================+
| 1.  นายสมชัย        | ไทยสงวนวรกุล    |   ประธานกรรมการบริหาร           |
+--------------------+----------------+--------------------------------+
| 2.  นายสามิตต์       | ผลิตกรรม        |   กรรมการผู้จัดการ                |
+--------------------+----------------+--------------------------------+
| 3.  นายเคนจิ        | โคดามะ         |   กรรมการบริหาร                 |
+--------------------+----------------+--------------------------------+
| 4.  นายฟูมิเอกิ       | ทาคาฮาชิ        |   กรรมการบริหาร                 |
+--------------------+----------------+--------------------------------+
| 5.  นายสมบุญ        | เกิดหลิน         |   กรรมการบริหาร                 |
+--------------------+----------------+--------------------------------+
| 6.  นายสุรพล        | แย้มเกษม        |   กรรมการ                      |
+--------------------+----------------+--------------------------------+
| 7.  นายสุพจน์        | ธีรพงษ์          |   ผู้บริหาร                       |
+--------------------+----------------+--------------------------------+
| 8.  นายอูเมอิ        | โตชิโอะ         |   ผู้บริหาร                       |
+--------------------+----------------+--------------------------------+
| 9.  นายโยชิทาเกะ    | คอนโนะ         |   ผู้บริหาร                       |
+--------------------+----------------+--------------------------------+
| 10. นายเคเอช       | แมค            |   ผู้บริหาร                       |
+--------------------+----------------+--------------------------------+
| 11. นายเผด็จ        | มนต์บุรีนนท์       |   ผู้บริหาร                       |
+--------------------+----------------+--------------------------------+

  ข้อมูลเพิ่มเติมที่เกี่ยวข้องกับคณะกรรมการและผู้บริหารของบริษัท มีดังนี้

  ในระยะเวลา 10 ปีที่ผ่านมา
  คณะกรรมการและผู้บริหารของบริษัททุกท่านมีประวัติการทำงานโปร่งใส ไม่ด่างพร้อย
  และไม่มีผู้ใดเคยถูกไล่ออก ปลดออก ให้ออก หรือต้องคดี เนื่องจากการกระทำทุจริต
  หรือเคยถูกฟ้องล้มละลายหรือถูกต้องโทษอาญา หรือมีข้อพิพาท
  หรือการถูกฟ้องร้องซึ่งอยู่ระหว่างการตัดสินคดี

9.2 การสรรหากรรมการและผู้บริหาร

  วิธีการสรรหาบุคคลเพื่อแต่งตั้งเป็นกรรมการ

1.  การสรรหาบุคคลเพื่อเข้าเป็นกรรมการ
    จะคัดเลือกจากผู้ทรงคุณวุฒิที่มีพื้นฐานและความเชี่ยวชาญจากหลากหลายอาชีพ มีภาวะผู้นำ
    วิสัยทัศน์กว้างไกล เป็นผู้มีคุณธรรมและจริยธรรม มีประวัติการทำงานที่โปร่งใสไม่ด่างพร้อย
    รวมทั้งมีความสามารถในการแสดงความคิดเห็นอย่างเป็นอิสระ

2.  คณะกรรมการสรรหากำหนดคุณสมบัติของกรรมการที่ต้องการสรรหาทดแทน
    เพื่อให้มีองค์ประกอบและคุณสมบัติตามกฎหมาย/ระเบียบที่เกี่ยวข้อง
    และกำหนดวิธีการเสนอรายชื่อผู้มีคุณสมบัติ

3.  คณะกรรมการสรรหาสรุปผลการสรรหาและเสนอชื่อผู้มีความเหมาะสมที่จะเป็นกรรมการ บริษัท
    เอส เอ็น ซี ฟอร์เมอร์ จำกัด (มหาชน)
    พร้อมเหตุผลประกอบและนำเสนอต่อคณะกรรมการบริษัท

4.  คณะกรรมการ บริษัท เอส เอ็น ซี ฟอร์เมอร์ จำกัด
    (มหาชน)พิจารณาคัดเลือกผู้มีคุณสมบัติเหมาะสมตามรายชื่อที่คณะกรรมการสรรหา
    นำเสนอเพื่อเสนอรายชื่อต่อที่ประชุมผู้ถือหุ้นเพื่อพิจารณาอนุมัติ

5.  กรรมการของบริษัทเลือกตั้งโดยที่ประชุมผู้ถือหุ้น โดยมีจำนวนไม่น้อยกว่า 5 คน และไม่เกิน
    10 คน และมีกรรมการที่เป็นอิสระไม่น้อยกว่า 3 คน
    ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
    และกรรมการบริษัทอย่างน้อย 1 คน ต้องเป็นผู้มีความรู้ด้านบัญชีและการเงิน
    โดยกรรมการต้องมีคุณสมบัติตามที่กฎหมายและข้อบังคับกำหนด

6.  ให้ที่ประชุมผู้ถือหุ้นเลือกตั้งกรรมการ
    ซึ่งคณะกรรมการสรรหาเป็นผู้คัดเลือกและเสนอชื่อบุคคลที่มีคุณสมบัติเหมาะสม
    ตามหลักเกณฑ์ดังต่อไปนี้

(1) ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ โดยมีคะแนน

เท่ากับ 1 หุ้นต่อ 1 เสียง

  (2) ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  (3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้ง

  เป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น

(4) ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียง

  เท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานในที่ประชุมนั้นเป็นผู้ออกเสียงชี้ขาด

  7. ในการประชุมสามัญประจำปีทุกครั้ง ให้กรรมการออกจากตำแหน่งตามวาระหนึ่งในสาม(1/3)
  เป็นอัตรา ถ้าจำนวนกรรมการที่จะแบ่งออกให้ตรงเป็นสาม (3) ส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม (1/3)
  กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้กรรมการจับสลากกันว่าผู้ใดจะออก ส่วนในปีที่สามและปีหลังๆต่อไป
  ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

  8. กรรมการคนใดจะลาออกจากตำแหน่ง ให้ยื่นใบลาออกต่อบริษัท
  การลาออกมีผลนับแต่วันที่ใบลาออกไปถึงบริษัท

  9. ในการลงมติให้กรรมการคนใดออกจากตำแหน่งก่อนถึงคราวออกตามวาระ
  ให้ถือคะแนนเสียงไม่น้อยกว่าสามในสี่ (3/4) ของจำนวนผู้ถือหุ้นที่มาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่ง (1/2)
  ของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

  10. ในกรณีที่ตำแหน่งในคณะกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมาย
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระกรรมการผู้นั้นจะเหลือน้อยกว่าสอง (2) เดือน
  โดยบุคคลซึ่งเข้าเป็นกรรมการดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่เข้ามาแทนเท่านั้น
  มติของคณะกรรมการต้องประกอบด้วยคะแนนเสียงไม่น้อยกว่าสามในสี่ (3/4)
  ของจำนวนกรรมการที่เหลืออยู่

9.3 ค่าตอบแทนผู้บริหาร

  (ก) ค่าตอบแทนที่เป็นตัวเงิน

  1. ค่าตอบแทนกรรมการบริษัท (เฉพาะค่าเบี้ยประชุม)

  1.1 เบี้ยประชุมคณะกรรมการ บริษัท เอส เอ็น ซี ฟอร์เมอร์ จำกัด (มหาชน) ประกอบด้วย

  - เบี้ยกรรมการรายเดือน (ไม่มี)

  - เบี้ยประชุม ครั้งละ 20,000 บาทสำหรับประธานที่ประชุม และ 10,000 บาท/ คน
  สำหรับกรรมการ (เฉพาะกรรมการที่เข้าประชุม)

  1.2 เบี้ยประชุมคณะกรรมการอื่น ที่คณะกรรมการ บริษัท เอส เอ็น ซี ฟอร์เมอร์ จำกัด
  (มหาชน) แต่งตั้ง คือ

  1.2.1 คณะกรรมการตรวจสอบ

  - เบี้ยกรรมการรายเดือน (ไม่มี)

  - เบี้ยประชุมครั้งละ 10,000 บาท/คน (เฉพาะกรรมการที่เข้าประชุม)

  และเลขานุการฯ ได้รับเบี้ยประชุมเดือนละ (ไม่มี)

  1.2.2 สำหรับคณะกรรมการอื่น อีก 2 คณะ คือ คณะกรรมการสรรหา คณะ
  กรรมการกำหนดค่าตอบแทน กำหนดเบี้ยประชุมครั้งละ 10,000 บาท/คน
  (เฉพาะกรรมการที่เข้าประชุม)

  1.2.3 ประธานกรรมการของทุกคณะฯ ให้ได้รับสูงกว่ากรรมการ ในอัตราร้อยละ 100

ในปี 2549 บริษัทจ่ายเบี้ยประชุมให้แก่กรรมการบริษัท ดังนี้

+-----+------------+--------------+---------------------+------------+
| ล   | ชื่อ         | นามสกุล       | ตำแหน่ง              | เบี้ยประชุม   |
| ำดับ |            |              |                     | (บาท)      |
+-----+------------+--------------+---------------------+------------+
| 1.  | ดร. บุญทัน   | ดอกไธสง      |   ที่ปรึกษา            | 120,000    |
+-----+------------+--------------+---------------------+------------+
| 2.  | นายสมชัย    | ไทยสงวนวรกุล  |   ประธานกรรมการ     | 80,000     |
+-----+------------+--------------+---------------------+------------+
| 3.  | น          | พงษ์ศาโรจน์    |   กรรมการ           | 70,000     |
|     | างอนงค์นารถ |              |                     |            |
+-----+------------+--------------+---------------------+------------+
| 4.  | นายสุรพล    | แย้มเกษม      |   กรรมการ           | 70,000     |
+-----+------------+--------------+---------------------+------------+
| 5.  | นายสมบุญ    | เกิดหลิน       |   กรรมการบริหาร      | 70,000     |
+-----+------------+--------------+---------------------+------------+
| 6.  | นายสามิตต์   | ผลิตกรรม      |   กรรมการบริหาร      | 70,000     |
+-----+------------+--------------+---------------------+------------+
| 7.  | นายอานะวัฒน์ | นาวินธรรม     |   กรรมการอิสระ       | 70,000     |
+-----+------------+--------------+---------------------+------------+
| 8.  | นายสุกิจ     | พันธ์วิศวาส     |   กรรมการอิสระ       | 70,000     |
+-----+------------+--------------+---------------------+------------+
| 9.  | นายสมชาย   | เตียงหงษากุล   |   กรรมการอิสระ       | 40,000     |
+-----+------------+--------------+---------------------+------------+
| 10. | นายเคนจิ    | โคดามะ       |   กรรมการบริหาร      | 70,000     |
+-----+------------+--------------+---------------------+------------+
| 11. | นายฟูมิเอกิ   | ทาคาฮาชิ      |   กรรมการบริหาร      | 60,000     |
+-----+------------+--------------+---------------------+------------+
|     |            | รวม          |                     | 790,000    |
+-----+------------+--------------+---------------------+------------+

2.  ค่าตอบแทนรวม

  ในปี 2549 บริษัทจ่ายเงินเดือน โบนัส Incentive เงินสมทบกองทุนสำรองเลี้ยงชีพ
  และสวัสดิการอื่น ให้แก่กรรมการบริหารและผู้บริหารของบริษัท รวมทั้งบริษัทย่อยที่เป็นธุรกิจหลัก
  ดังนี้

+------+------------+--------------+---------------------+------------+
| ลำดับ | ชื่อ         | นามสกุล       | ตำแหน่ง              | ค่าตอบแทน   |
|      |            |              |                     | (บาท)      |
+======+============+==============+=====================+============+
| 1    | นายสมชัย    | ไทยสงวนวรกุล  |                     | 3,566,400  |
|      |            |              |  ประธานกรรมการบริหาร |            |
+------+------------+--------------+---------------------+------------+
| 2    | นายสามิตต์   | ผลิตกรรม      |   กรรมการผู้จัดการ     | 2,608,034  |
+------+------------+--------------+---------------------+------------+
| 3    | นายเคนจิ    | โคดามะ       |   กรรมการบริหาร      | 4,021,500  |
+------+------------+--------------+---------------------+------------+
| 4    | นายฟูมิเอกิ   | ทาคาฮาชิ      |   กรรมการบริหาร      | 4,262,500  |
+------+------------+--------------+---------------------+------------+
| 5    | นายสมบุญ    | เกิดหลิน       |   กรรมการผู้จัดการ     | 3,476,921  |
+------+------------+--------------+---------------------+------------+
| 6    | นายสุรพล    | แย้มเกษม      |   กรรมการ           | 1,665,300  |
+------+------------+--------------+---------------------+------------+
| 7    | นายสุพจน์    | ธีรพงษ์        |   ผู้บริหาร            | 1,695,100  |
+------+------------+--------------+---------------------+------------+
| 8    | นายอูเมอิ    | โตชิโอะ       |   ผู้บริหาร            | 2,844,870  |
+------+------------+--------------+---------------------+------------+
| 9    | น          | คอนโนะ       |   ผู้บริหาร            | 2,430,000  |
|      | ายโยชิทาเกะ |              |                     |            |
+------+------------+--------------+---------------------+------------+
| 10   | นายเคเอช   | แมค          |   ผู้บริหาร            | 1,680,000  |
+------+------------+--------------+---------------------+------------+
| 11   | นายเผด็จ    | มนต์บุรีนนท์     |   ผู้บริหาร            | 1,003,750  |
+------+------------+--------------+---------------------+------------+
|      |            | รวม          |                     | 29,254,375 |
+------+------------+--------------+---------------------+------------+

  (ข) ค่าตอบแทนอื่น

  โครงการให้สิทธิซื้อคืนหุ้น หลักทรัพย์แปลงสภาพ หุ้นกู้
  หรือสิทธิประโยชน์อย่างอื่นที่ผู้บริหารได้รับจากกลุ่มบริษัท : ไม่มี

9.4 การกำกับดูแลกิจการ

  คณะกรรมการบริษัท ให้ความสำคัญและปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
  ตามแนวทางของตลาดหลักทรัพย์แห่งประเทศไทย ดังนี้

1.  นโยบายเกี่ยวกับการกำกับดูแลกิจการ

  คณะกรรมการบริษัทให้ความสำคัญและปฏิบัติตามข้อพึงปฏิบัติที่ดี
  สำหรับบริษัทจดทะเบียนตามแนวทางของตลาดหลักทรัพย์แห่งประเทศไทยอย่างครบถ้วน
  นอกจากนี้บริษัทยังให้ความสำคัญกับระบบการควบคุมและตรวจสอบภายในโดยมุ่งเน้นการกำกับดูแลฝ่ายบริหาร
  ให้ดำเนินการตามนโยบายอย่างมีประสิทธิภาพ
  และมีความโปร่งใสในการดำเนินงานเพื่อประโยชน์ระยะยาวต่อผู้ถือหุ้น
  การกำกับและติดตามการวัดผลการดำเนินงานของแต่ละกิจการ
  บริษัทได้จัดให้มีคณะจัดการเป็นผู้กำกับดูแลกิจการทั้งในระดับบริษัทและระดับกลุ่ม
  โดยมีกำหนดการประชุมและรายงานตามรูปแบบที่กำหนดเป็นมาตรฐานทุก ๆ เดือน
  เพื่อประเมินและปรับปรุงแผนการดำเนินงานอย่างถูกต้องเหมาะสม

  2. สิทธิของผู้ถือหุ้น

  บริษัทเคารพสิทธิพื้นฐานของผู้ถือหุ้น
  และกำหนดแนวทางเพื่อรักษาสิทธิและความเท่าเทียมกันของผู้ถือหุ้น ดังนี้

-   มีนโยบายการจัดส่งหนังสือนัดประชุม พร้อมทั้งข้อมูลประกอบการประชุมตามวาระต่าง ๆ
    ให้ผู้ถือหุ้นต่าง ๆ ทราบก่อนวันประชุมอย่างน้อย 7 วัน

-   มีนโยบายการเพิ่มทางเลือกให้กับผู้ถือหุ้นโดยให้กรรมการอิสระ เป็นผู้รับมอบอำนาจจากผู้ถือหุ้น
    ในกรณีที่ผู้ถือหุ้นไม่สามารถเข้าร่วมประชุมได้

-   เปิดเผยโครงสร้างการดำเนินงาน และการลงทุนในบริษัทย่อยและบริษัทร่วมอย่างชัดเจน
    เพื่อให้ผู้ถือหุ้นมีความมั่นใจว่าโครงสร้างการดำเนินงานและการลงทุนมีความโปร่งใส
    สามารถตรวจสอบได้ตลอดเวลา

-   มีมาตรการป้องกันการนำข้อมูลภายในไปใช้ในทางที่ไม่ถูกต้อง และไม่เป็นธรรม
    และมีการกำหนดโทษสำหรับพนักงานบริษัท
    และเจ้าหน้าที่ที่เกี่ยวข้องกับข้อมูลเผยแพร่ข้อมูลหรือแสวงหาผลประโยชน์จากข้อมูลที่รับรู้
    เป็นโทษทางวินัยขั้นร้ายแรง
    และยังมีการเฝ้าสังเกตุการณ์การซื้อขายหลักทรัพย์อย่างสม่ำเสมอเพื่อประเมินความผิดปกติการซื้อขายหุ้นของบริษัทในตลาด

  3. สิทธิของผู้มีส่วนได้เสียในกลุ่มต่าง ๆ

  บริษัทให้ความสำคัญต่อสิทธิของผู้มีส่วนได้เสียทุกกลุ่ม
  ไม่ว่าจะเป็นผู้มีส่วนได้เสียภายในได้แก่พนักงานและผู้บริหารของบริษัท หรือผู้มีส่วนได้เสียภายนอก
  ได้แก่ คู่แข่ง เจ้าหน้าที่ภาครัฐและหน่วยงานอื่นที่เกี่ยวข้อง
  เนื่องจากบริษัทตระหนักถึงแรงสนับสนุนจากผู้มีส่วนได้เสีย โดยเฉพาะอย่างยิ่งชุมชนและสังคม
  อาทิ

-   บริษัทได้เข้าร่วมเป็นสมาชิกในกลุ่มอุตสาหกรรมของสภาอุตสาหกรรมแห่งประเทศไทย

-   แจกทุนการศึกษาให้กับโรงเรียนในชุมชนใกล้เคียงเป็นประจำทุกปี

-   ส่งเสริมและสนับสนุนสวัสดิการที่ดีต่อบุคลากรของบริษัทและสนับสนุนส่งเสริมด้านการศึกษาให้แก่พนักงาน
    เพื่อนำความรู้ที่ได้กลับมาพัฒนาตนเองและองค์กรต่อไป

  4. การประชุมผู้ถือหุ้น

  บริษัทมีนโยบายที่จะเปิดโอกาสให้ผู้ถือหุ้น
  มีสิทธิอย่างเท่าเทียมกันในการตรวจสอบการดำเนินงานของบริษัท
  โดยได้จัดสรรเวลาล่วงหน้าอย่างเหมาะสมสำหรับการเข้าประชุมผู้ถือหุ้นในแต่ละรอบ
  ทั้งนี้ประธานกรรมการและกรรมการทุกคนได้มีส่วนเข้าร่วมประชุมและตอบข้อซักถามให้กับผู้ถือหุ้นรวมทั้งรับฟังในข้อคิดเห็นเสนอแนะที่สำคัญในกิจกรรมต่าง
  ๆ

  5. ภาวะผู้นำและวิสัยทัศน์

  คณะกรรมการบริษัทมีบทบาทสำคัญในการร่วมกำหนดวิสัยทัศน์ร่วมกับผู้บริหารระดับสูง
  เพื่อวางแผนการดำเนินงานในระยะสั้น และระยะยาว นโยบายการเงิน การบริหารความเสี่ยง
  และภาพรวมขององค์กรทั้งหมดโดยอิสระ
  นอกจากนี้ยังมีบทบาทในการกำกับดูแลฝ่ายจัดการให้ดำเนินงานเป็นไปตามแผนธุรกิจอย่างมีประสิทธิภาพและประสิทธิผล
  เช่น การจัดให้มีระบบควบคุมภายใน การประเมินผลการดำเนินงานของกลุ่มบริษัท
  โดยคำนึงถึงผลประโยชน์สูงสุดของผู้ถือหุ้นด้วยการกำหนดและแยกบทบาทหน้าที่ความรับผิดชอบระหว่างคณะกรรมการ
  คณะกรรมการตรวจสอบ คณะกรรมการ และกรรมการผู้จัดการอย่างชัดเจน
  กรรมการบริษัทมีการประชุมหารือทิศทางการดำเนินธุรกิจอย่างต่อเนื่อง
  และเป็นผู้ริเริ่มสนับสนุนการดำเนินงานที่สำคัญ อาทิ นโยบายพัฒนาทรัพยากรบุคคล
  นโยบายพัฒนาระบบ TQM เพื่อเป้าหมายในการรับรางวัล TQA (Thailand Quality Award)
  นโยบายการพัฒนาสิ่งแวดล้อม และการสร้างวัฒนธรรมนวัตกรรม ที่สำคัญอีกประการหนึ่งคือ
  คณะกรรมการบริษัทให้ความสำคัญกับการเข้าสัมนาหลักสูตรที่เป็นประโยชน์ต่อการปฏิบัติหน้าที่
  รวมทั้งการแลกเปลี่ยนความคิดเห็นจากผู้บริหารขององค์กรอื่น ๆ
  เพื่อนำความรู้มาพัฒนาปรับปรุงกลุ่มบริษัทต่อไป

  6. ความขัดแย้งทางผลประโยชน์

  บริษัทปฏิบัติตามกฎเกณฑ์ ของคณะกรรมการกำกับหลักทรัพย์และตลาดหลักทรัพย์ (กลต.)
  และของตลาดหลักทรัพย์แห่งประเทศไทย (ตลท.) อย่างเคร่งครัด
  โดยคณะกรรมการบริษัทให้ความสำคัญในเรื่องการจัดการเกี่ยวกับความขัดแย้งของผลประโยชน์ของผู้เกี่ยวข้องอย่างรอบคอบ
  เป็นธรรม และโปร่งใส หากมีรายการที่เกี่ยวโยงกัน จะต้องพิจารณาอย่างรอบคอบ
  เปิดเผยข้อมูลดังกล่าวอย่างชัดเจน และทันเวลา เพื่อผลประโยชน์ของบริษัทโดยรวมเป็นสำคัญ
  มีการกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในบริษัทไปใช้เพื่อประโยชน์ส่วนตน
  นอกจาก นี้ยังห้ามซื้อขายหลักทรัพย์ของบริษัทในช่วงเวลาที่กำหนด
  ซึ่งนอกจากจะรักษาสิทธิของผู้ถือหุ้นแล้ว
  ยังเป็นการป้องกันความขัดแย้งของผลประโยชน์อีกทางหนึ่งด้วย
  บริษัทมีโครงสร้างการถือหุ้นชัดเจน โปร่งใส ไม่มีการถือหุ้นไขว้กันกับผู้ถือหุ้นรายใหญ่
  จึงทำให้ไม่มีความขัดแย้งของผลประโยชน์ นอกจากนี้ยังแบ่งแยกหน้าที่ความรับผิดชอบอย่างชัดเจน
  ระหว่างคณะกรรมการบริษัท ฝ่ายบริหาร และผู้ถือหุ้น
  จึงปราศจากปัญหาการก้าวก่ายหน้าที่ความรับผิดชอบ

  7. จริยธรรมธุรกิจ

  บริษัทปลูกฝังวัฒนธรรมและจรรยาบรรณในการปฏิบัติงาน
  ให้พนักงานปฏิบัติงานตามภารกิจของบริษัท ด้วยความซื่อสัตย์สุจริต
  มีระเบียบแนวทางปฏิบัติเป็นลายลักษณ์อักษร
  สนับสนุนให้พนักงานปฏิบัติอย่างสม่ำเสมอโดยมีผู้บริหารระดับสูงเป็นตัวอย่างที่ดีให้ปฏิบัติตาม
  จริยธรรมในการประกอบธุรกิจที่ดีจะช่วยให้บริษัทมีความเจริญก้าวหน้า มั่นคง
  และเป็นที่ยอมรับในวงการต่าง ๆ

นโยบายความขัดแย้งทางผลประโยชน์ (Conflict of Interest Policy)

-   กรรมการและพนักงานพึงหลีกเลี่ยงการกระทำใดๆอันเป็นการขัดต่อผลประโยชน์ของบริษัท
    ไม่ว่าจะเกิดจากการติดต่อกับผู้เกี่ยวข้องทางการค้าของบริษัท เช่น คู่ค้า ลูกค้า คู่แข่งขัน
    หรือจากการใช้โอกาสหรือข้อมูลที่ได้จากการเป็นกรรมการ
    หรือพนักงานในการหาประโยชน์ส่วนตน
    และในเรื่องการทำธุรกิจที่แข่งขันกับบริษัทหรือการทำงานอื่นนอกเหนือจากงานของบริษัท
    ซึ่งส่งผลกระทบกระเทือนต่องานในหน้าที่

-   กรรมการและพนักงานพึงละเว้นการถือหุ้นในกิจการคู่แข่งของบริษัท
    หากทำให้กรรมการและพนักงานกระทำการ หรือละเว้นการกระทำการที่ควรทำตามหน้าที่
    หรือมีผลกระทบกระเทือนต่องานในหน้าที่
    ในกรณีที่กรรมการและพนักงานได้หุ้นนั้นมาก่อนการเป็นกรรมการและพนักงาน
    หรือก่อนที่บริษัทจะเข้าไปทำธุรกิจนั้น หรือได้มาโดยทางมรดก
    กรรมการและพนักงานต้องรายงานให้ผู้บังคับบัญชาตามลำดับชั้นทราบ

นโยบายการรักษาและการใช้ทรัพย์สินของบริษัท (Corporate Assets Policy)

-   กรรมการและพนักงานมีหน้าที่และความรับผิดชอบในการดูแลทรัพย์สินของบริษัทมิให้เสื่อมเสีย
    สูญหาย และใช้ทรัพย์สินอย่างมีประสิทธิภาพให้เกิดประโยชน์ต่อบริษัทอย่างเต็มที่
    และไม่นำทรัพย์สินของบริษัทไปใช้เพื่อประโยชน์ของตนเองหรือผู้อื่น

-   ทรัพย์สินดังกล่าวหมายถึงทรัพย์สินทั้งที่มีตัวตนและไม่มีตัวตน เช่น สังหาริมทรัพย์
    อสังหาริมทรัพย์ เทคโนโลยี ความรู้ทางวิชาการ เอกสารสิทธิ์ สิทธิบัตร ลิขสิทธิ์
    ตลอดจนข้อมูลที่เป็นความลับที่ไม่ได้เปิดเผยต่อสาธารณชน ได้แก่ แผนธุรกิจ
    ประมาณทางการเงิน ข้อมูลด้านทรัพยากรบุคคล

-   กรรมการและพนักงานทุกคนพึงหลีกเลี่ยงการเปิดเผย
    หรือการใช้ประโยชนืจากข้อมูลที่เป็นความลับอย่างเด็ดขาด

นโยบายในการให้หรือรับของขวัญ หรือการบันเทิง (Gifts and Entertainment Policy)

-   กรรมการและพนักงานย่อมไม่เรียก รับ หรือยินยอมที่จะรับเงิน สิ่งของ
    หรือประโยชน์อื่นใดจากผู้เกี่ยวข้องทางธุรกิจกับบริษัท

-   กรรมการและพนักงานอาจรับหรือให้ของขวัญตามประเพณีนิยม
    โดยการรับของขวัญนั้นจะต้องไม่ส่งผลต่อการตัดสินใจเชิงธุรกิจใดๆ ของผู้รับ

-   ของขวัญที่ได้รับควรเป็นสิ่งที่มีมูลค่าไม่มากนัก และไม่ควรเป็นเงินสดหรือเทียบเท่าเงินสด

-   หากกรรมการและพนักงานได้รับของขวัญในโอกาสตามประเพณีที่มีมูลค่าเกินกว่าปกติวิสัยจากผู้เกี่ยวข้องทางธุรกิจกับบริษัท
    ให้รายงานผู้บังคับบัญชาตามลำดับชั้น

-   การให้หรือรับของขวัญ อาจกระทำได้หากกระทำด้วยความโปร่งใส หรือทำในที่เปิดเผย หรือ
    สามารถเปิดเผยได้

นโยบายในการซื้อขายหลักทรัพย์ของบริษัท และการใช้ข้อมูล (Securities Trading and Inside Information Policy)

-   กรรมการและพนักงานพึงหลีกเลี่ยงการใช้ข้อมูลภายใน
    เพื่อประโยชน์ของตนในการซื้อหรือขายหุ้นของบริษัท หรือให้ข้อมูลภายในแก่บุคคลอื่น
    เพื่อประโยชน์ของตนในการซื้อหรือขายหุ้นของบริษัท

-   กรรมการและพนักงานพึงรายงานการซื้อขายหลักทรัพย์ของบริษัท
    เพื่อป้องกันการซื้อหรือขายหุ้นโดยใช้ข้อมูลภายใน
    และเพื่อหลีกเลี่ยงข้อครหาเกี่ยวกับความเหมาะสมของการซื้อหรือขายหุ้นของบุคคลภายใน

-   บุคคลภายในควรละเว้นการซื้อขายหุ้นของบริษัทในช่วงเวลาก่อนที่จะเผยแพร่งบการเงิน
    หรือเผยแพร่สถานะของบริษัท รวมถึงข้อมูลสำคัญอื่น ๆ และควรรอคอยอย่างน้อย 24-28
    ชั่งโมงภายหลังการเปิดเผยข้อมูลให้แก่สาธารณชนแล้ว ก่อนที่จะซื้อหรือขายหุ้นของบริษัท

นโยบายเรื่องระบบการควบคุม และตรวจสอบภายใน และการรายงานทางการเงิน (Internal Controls and Audits Financial Reporting)

-   ฝ่ายจัดการของบริษัทมีความรับผิดชอบต่อการจัดทำรายงานทางการเงินที่มีความถูกต้อง
    ครบถ้วน และทันต่อเวลา ทั้งงบรายปีและรายไตรมาส
    ซึ่งจัดทำตามมาตรฐานบัญชีที่เป็นที่ยอมรับ

-   จัดให้มีระบบการควบคุม และตรวจสอบภานในที่มีประสิทธิภาพ เพื่อให้มั่นใจได้ว่า
    บริษัทได้ปฏิบัติตามมาตรฐานและกฏหมายต่างๆ ที่เกี่ยวข้อง
    ภายใต้การตรวจสอบของผู้ตรวจสอบภายใน และการสอบทานของกรรมการตรวจสอบ

นโยบายความรับผิดชอบต่อผู้ถือหุ้น (Shareholders Policy)

-   ปฏิบัติหน้าที่ด้วยความซื่อสัตย์สุจริต และอย่างสุดความสามารถ และดำเนินการใด ๆ
    ด้วยความเป็นธรรมต่อผู้ถือหุ้นทุกราย

-   รายงายให้ผู้ถือหุ้นทราบถึงสถานการณ์ขององค์กรโดยสม่ำเสมอ และครบถ้วนตามความเป็นจริง

-   รายงายให้ผู้ถือหุ้นทราบถึงแนวโน้มในอนาคตขององค์กร ทั้งในด้านบวกและลบ
    ด้วยเหตุผลสนับสนุนอย่างเพียงพอ

นโยบายในการปฏิบัติต่อลูกค้า และคุณภาพผลิตภัณฑ์ (Customer Relations and Product Quality Policy)

-   ส่งมอบผลิตภัณฑ์ที่มีคุณภาพตรงตาม หรือสูงกว่าความคาดหมายของลูกค้า
    ภายใต้เงื่อนไขที่เป็นธรรม

-   ให้ข้อมูลเกี่ยวกับผลิตภัณฑ์และบริการที่ถูกต้อง เพียงพอ และทันต่อเหตุการณ์แก่ลูกค้า
    เพื่อให้ลูกค้ามีข้อมูลเพียงพอในการตัดสินใจ
    โดยไม่มีการกล่าวเกินความเป็นจริงทั้งในการโฆษณา หรือในการสื่อสารช่องทางอื่น ๆ
    กับลูกค้า อันเป็นเหตุให้ลูกค้าเกิดความเข้าใจผิดเกี่ยวกับคุณภาพ ปริมาณ หรือเงื่อนไขใด ๆ
    ของสินค้าและบริการ

-   รักษาความลับของลูกค้าและไม่นำไปใช้ประโยชน์ของตนเอง หรือผู้ที่เกี่ยวข้องโดยมิชอบ

-   ตอบสนองความต้องการของลูกค้าด้วยความรวดเร็ว
    และจัดให้มีระบบและช่องทางให้ลูกค้าร้องเรียนเกี่ยวกับคุณภาพของสินค้าและบริการได้อย่างมีประสิทธิภาพ

นโยบายและการปฏิบัติต่อคู่ค้า และ/หรือเจ้าหนี้ (Suppliers /Creditors Policy)

-   ปฏิบัติต่อลูกค้าและเจ้าหนี้อย่างเสมอภาคและเป็นธรรม
    และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย

-   ปฏิบัติตามสัญญา หรือเงื่อนไขต่าง ๆ ที่ตกลงกันไว้อย่างเคร่งครัด
    กรณีที่ไม่สามารถปฏิบัติตามเงื่อนไขข้อใดข้อหนึ่ง ต้องรับแจ้งให้คู่ค้า และ/
    หรือเจ้าหน้าที่ทราบล่วงหน้า เพื่อร่วมกันพิจารณาหาแนวทางการแก้ไข

-   ในการเจรจาต่อรองทางธุรกิจ พึงละเว้นการเรียก รับ หรือจ้างผลประโยชน์ใด ๆ
    ที่ไม่สุจริตในการค้ากับคู่ค้า และ / หรือเจ้าหนี้

-   หากมีข้อมูลว่ามีการเรียก รับ หรือจ่างผลประโยชน์ใด ๆ ที่ไม่สุจริตเกิดขึ้น
    พึงเปิดเผยรายละเอียดต่อคู่ค้า และ/ หรือเจ้าหนี้
    และร่วมกันแก้ไขปัญหาโดยยุติธรรมและรวดเร็ว

-   รายงานข้อมูลทางการเงินที่ถูกต้อง ครบถ้วน และตรงเวลาให้กับกับเจ้าหนี้อย่างสม่ำเสมอ

นโยบายและการปฏิบัติต่อพนักงาน (Employees Policy)

-   ให้ผลตอบแทนที่เป็นธรรมต่อพนักงาน

-   ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงาน

-   การแต่งตั้ง และโยกย้ายพนักงาน รวมถึงการให้รางวัลและการลงโทษ
    ต้องกระทำด้วยความสุจริต และตั้งอยู่บนพื้นฐานความรู้ ความสามารถ
    และความเหมาะสมของพนักงาน

-   ให้ความสำคัญต่อการพัฒนาความรู้ ความสามารถ และทักษะของพนักงาน
    โดยให้โอกาสอย่างทั่วถึงและสม่ำเสมอ

-   ปฏิบัติตามกฎหมายและข้อกำหนดต่าง ๆ ที่เกี่ยวข้องกับพนักงานอย่างเคร่งครัด

นโยบายและการปฏิบัติต่อคู่แข่งทางการค้า (Rivals Policy)

-   ประพฤติปฏิบัติภายใต้กรอบกติกาของการแข่งขันที่ดี

-   ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม
    เช่นการจ่ายสินจ้างให้แก่กรรมการและพนักงานของคู่แข่ง เป็นต้น

-   ไม่ทำลายชื่อเสียงของคู่แข่งทางการค้า ด้วยการกล่าวหาในทางร้าย

นโยบายในการปฏิบัติตนของพนักงาน และการปฏิบัติต่อพนักงานอื่น (Employee Practice Policy)

-   พึงปฏิบัติหน้าที่ด้วยความมุ่งมั่น ซื่อตรง โปร่งใส และ

-   พึงงดเว้นการให้ของขวัญแก่ผู้บังคับบัญชา หรือรับของขวัญจากผู้ใต้บังคับบัญชา

-   เคารพในสิทธิของพนักงานอื่น รวมทั้งฝ่ายจัดการ

-   ผู้บังคับบัญชาพึงปฏิบัติตนให้เป็นที่เคารพนับถือของพนักงาน และพนังงานไม่ควรพึงกระทำใด ๆ
    อันเป็นการไม่เคารพนับถือผู้บังคับบัญชา

-   พึงเป็นผู้มีวินัย และประพฤติปฏิบัติตามกฎระเบียบขององค์กร และประเพณีอันดีงาม
    ไม่ว่าจะระบุไว้เป็นลายลักษณ์อักษรหรือไม่ก็ตาม

-   ร่วมสร้างและรักษาบรรยากาศแห่ความสามัคคี และความเป็นน้ำหนึ่งใจเดียวกันในหมู่พนักงาน
    พึงหลีกเลี่ยงการกระทำการใด ๆ อันอาจกระทบต่อชื่อเสียงและภาพลักษณ์ของบริษัท
    หรือเป็นปัญหาแก่บริษัทในภายหลังได้

นโยบายความรับผิดชอบต่อสังคมและส่วนรวม (Environment and Community Policy)

-   รับผิดชอบและยึดมั่นในการดูแลรักษาสิ่งแวดล้อม ตลอดจนขนบธรรมเนียม
    ประเพณีท้องถิ่นที่องค์กรตั้งอยู่

-   ดำเนินกิจกรรมเพื่อร่วมสร้างสรรค์สังคม ชุมชน และสิ่งแวดล้อมอย่างสม่ำเสมอ
    เพื่อให้ชุมชนที่บริษัทตั้งอยู่มีคุณภาพชีวิตที่ดีขึ้น ทั้งที่ดำเนินการเองและร่วมมือกับรัฐ และชุมชน

-   ป้องกันอุบัติเหตุ และควบคุมการปล่อยของเสียให้อยู่ในระดับต่ำกว่ามาตรฐานที่ยอมรับได้

-   ตอบสนองอย่างรวดเร็วและอย่างประสิทธิภาพต่อเหตุการณ์ที่มีผลกระทบต่อสิ่งแวดล้อมและชุมชน
    อันเนื่องมาจากการดำเนินงานของบริษัท โดยให้ความร่วมมืออย่างเต็มที่กับเจ้าหน้าที่ภาครัฐ
    และหน่วยงานที่เกี่ยวข้อง

  8. การถ่วงดุลของกรรมการที่ไม่เป็นผู้บริหาร

  บริษัทมีกรรมการทั้งสิ้น 10 ท่าน ประกอบด้วยคณะกรรมการอิสระจำนวน 3 ท่าน
  ซึ่งเพียงพอต่อการทบทวนนโยบายบริหารงานและการถ่วงดุลการตัดสินใจของคณะกรรมการบริษัท
  นอกจากนี้บริษัทยังมีคณะกรรมการที่มีภาวะผู้นำ มีวิสัยทัศน์กว้างไกล มีคุณธรรมและวัฒนธรรม
  ประวัติการทำงานโปร่งใสไม่ด่างพร้อย สามารถแสดงความคิดเห็นได้อย่างอิสระ
  และยังกำหนดหน้าที่ความรับผิดชอบของคณะกรรมการบริษัทได้อย่างชัดเจน
  เพื่อให้สามารถปฏิบัติหน้าที่ได้อย่างมีประสิทธิภาพ

  9. การรวมหรือแยกตำแหน่ง

  ประธานกรรมการมีหน้าที่ในการเป็นผู้นำฝ่ายนโยบาย
  กำหนดวิสัยทัศน์และกำกับดูแลการทำงานของผู้บริหารระดับสูง
  ส่วนกรรมการผู้จัดการมีบทบาทหลักเป็นผู้นำฝ่ายบริหาร
  ในการดำเนินงานตามนโยบายที่คณะกรรมการบริษัทกำหนด
  ประธานกรรมการและกรรมการผู้จัดการของบริษัทจึงไม่เป็นบุคคลเดียวกัน
  เพื่อแบ่งแยกบทบาทให้ชัดเจนและมีความสมดุลในอำนาจการดำเนินงาน
  แม้ว่าผู้ดำรงตำแหน่งทั้งสองท่านเป็นตัวแทนจากกลุ่มผู้ถือหุ้นรายใหญ่
  แต่ตามโครงสร้างคณะกรรมการของบริษัท ประกอบด้วยกรรมการอิสระจำนวน 3 ท่าน
  ซึ่งจะก่อให้เกิดการถ่วงดุลและการสอบทานการบริหารงาน จึงไม่เป็นปัญหาใด ๆ
  เกี่ยวกับการกำหนดนโยบายที่สำคัญ

  10. ค่าตอบแทนของกรรมการและผู้บริหาร

  บริษัทกำหนดนโยบายค่าตอบแทนคณะกรรมการและผู้บริหารไว้อย่างโปร่งใส
  พิจารณาให้ค่าตอบแทนที่เหมาะสมแก่คณะกรรมการและผู้บริหาร
  โดยขออนุมัติค่าตอบแทนของคณะกรรมการบริษัทต่อที่ประชุมผู้ถือหุ้น
  พิจารณาเปรียบเทียบกับค่าตอบแทนคณะกรรมการของบริษัทในอุตสาห กรรมเดียวกัน
  ซึ่งมีความเพียงพอที่จะรักษากรรมการที่มีคุณสมบัติที่ต้องการไว้ ส่วนค่าตอบแทนผู้บริหาร
  คณะกรรมการบริษัทเป็นผู้พิจารณาจากความรับผิดชอบ ผลการปฏิบัติงาน
  และผลการดำเนินงานของบริษัทเป็นสำคัญ

  11. การประชุมคณะกรรมการ

  คณะกรรมการมีกำหนดประชุมโดยปกติอย่างน้อยปีละ 4 ครั้ง
  และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
  และมีวาระพิเศษติดตามผลการดำเนินงานเป็นประจำ
  ทั้งนี้บริษัทได้จัดส่งหนังสือเชิญประชุมพร้อมระเบียบวาระการประชุม
  และเอกสารก่อนการประชุมล่วงหน้าอย่างน้อย 7 วัน
  เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าประชุม
  ในการพิจารณาเรื่องต่างๆ มีการเปิดโอกาสให้กรรมการแสดงความคิดเห็นอย่างอิสระ
  โดยมีประธานกรรมการเป็นผู้ควบคุมการใช้เวลาอย่างเหมาะสม
  เพื่อให้มีเวลาเหลือมากพอสำหรับการวินิจฉัยประเด็นสำคัญอย่างรอบคอบ

  12. คณะอนุกรรมการ

  บริษัทมีคณะกรรมการที่แต่งตั้งเพื่อช่วยในการกำกับดูแลกิจการของบริษัท ดังนี้

-   กรรมการตรวจสอบประกอบด้วยกรรมการจำนวน 3 ท่าน และทุกท่านเป็นกรรมการอิสระ

-   กรรมการกำหนดค่าตอบแทนโดยทำหน้าที่กำหนดค่าตอบแทนที่จำเป็น
    เพื่อจูงใจรักษาคณะกรรมการ คณะกรรมการชุดย่อย และผู้บริหารระดับสูงของบริษัท

-   กรรมการสรรหาโดยทำหน้าที่กำหนดหลักเกณฑ์ และนโยบายในการสรรหากรรมการ
    และกรรมการชุดย่อยของบริษัทรวมถึงผู้บริหารระดับสูง

  13. ระบบการควบคุมภายใน

  บริษัทให้ความสำคัญต่อระบบการควบคุมภายในที่มีประสิทธิภาพ
  ทั้งในระดับบริหารและระดับปฏิบัติการ
  โดยได้มีการกำหนดภาระหน้าที่และอำนาจการดำเนินการของผู้บริหารและผู้ปฏิบัติ
  งานไว้อย่างชัดเจน มีการควบคุมดูแลการใช้ทรัพย์สิน
  ตลอดจนมีการแบ่งแยกหน้าที่ผู้ปฏิบัติงานติดตาม ควบคุมและประเมินผลออกจากกัน
  เพื่อให้เกิดการถ่วงดุลและตรวจสอบระหว่างกันอย่างเหมาะสม
  นอกจากนี้ยังมีการควบคุมภายในเกี่ยวกับระบบการเงิน
  โดยบริษัทได้จัดให้มีระบบรายงานทางการเงินเสนอผู้บริหารสายงานที่รับผิดชอบ
  โดยคณะกรรมการตรวจสอบจะเป็นผู้ดูแลและตรวจสอบกิจการของบริษัทอย่างเต็มรูปแบบ
  ทั้งนี้คณะกรรมการตรวจสอบจะรายงานการตรวจสอบตรงต่อคณะกรรมการบริษัท
  เพื่อให้มั่นใจว่าการปฏิบัติงานหลักและกิจกรรมทางการเงินของบริษัท
  ได้ดำเนินการตามแนวทางที่กำหนดและมีประสิทธิภาพ
  โดยบริษัทมีนโยบายที่จะมีการตรวจสอบการปฏิบัติตามกฎหมายและข้อกำหนดที่เกี่ยวข้อง
  (Compliance controls)

  14. รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินรวมของบริษัท
  ซึ่งจัดทำขึ้นตามมาตรฐานบัญชีที่รับรองทั่วไป
  โดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ
  และใช้ดุลยพินิจอย่างระมัดระวัง และประมาณการที่ดีที่สุดในการจัดทำ
  รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน ทั้งนี้บริษัท
  ยังได้มีการแต่งตั้งคณะกรรมการตรวจสอบซึ่งประกอบด้วยกรรมการที่ไม่เป็นผู้บริหาร
  เป็นผู้ดูแลรับผิดชอบเกี่ยวกับคุณภาพของรายงานทางการเงิน และ ระบบควบคุมภายใน

  15. ความสัมพันธ์กับผู้ลงทุน

  บริษัทให้ความสำคัญเป็นอย่างสูงในการบริหารความสัมพันธ์กับนักลงทุน
  โดยจัดตั้งหน่วยงานและบุคลากรที่รับผิดชอบด้านลงทุนสัมพันธ์โดยตรง
  เพื่อเปิดเผยข้อมูลและข่าวสารที่เป็นประโยชน์ต่อนักลงทุน อย่างเท่าเทียม ถูกต้อง ครบถ้วน
  และตรงเวลา ผู้บริหารที่รับผิดชอบในหน่วยงานลงทุนสัมพันธ์ของบริษัท มีความรู้ ความสามารถ
  และประสบการณ์ ที่จะตอบข้อซักถามของผู้ลงทุนได้ถูกต้องตรงประเด็น
  เพื่ออำนวยประโยชน์สูงสุดให้กับผู้ลงทุนเสมอมา
  บริษัทมีการจัดกิจกรรมเพื่อพบปะกับผู้ลงทุนอย่างต่อเนื่องและสม่ำเสมอตลอดมา
  ดังจะเห็นได้จากในแต่ละปีจะมีนักลงทุนเข้าเยี่ยมชมบริษัททั้งในโรงงานส่วนสมุทรปราการ และ
  โรงงานระยอง เป็นประจำ
  และบริษัทปลูกจิตสำนึกให้พนักงานบริษัทมีวัฒนธรรมในการต้อนรับแขกผู้มาเยือนด้วยการยิ้มและไหว้ทักทาย
  ซึ่งเป็นที่ชื่นชมต่อนักลงทุนที่ได้มีโอกาสเข้าเยี่ยมชมโรงงานเป็นอย่างมาก

9.5 การดูแลเรื่องการใช้ข้อมูลภายใน

  ในการกำกับดูแลการใช้ข้อมูลภายในนั้น
  บริษัทมีนโยบายห้ามมิให้ผู้บริหารตลอดจนพนักงานนำข้อมูลภายในของบริษัทไปใช้เพื่อประโยชน์ส่วนตน
  ซึ่งรวมทั้งเพื่อการซื้อขายหลักทรัพย์ของบริษัท
  โดยได้แจ้งนโยบายของบริษัทและกฎเกณฑ์แนวทางปฏิบัติและข้อเสนอแนะของตลาดหลักทรัพย์ฯ
  และของคณะกรรมการกำกับหลักทรัพย์และตลาดหลักทรัพย์ (กลต.)
  ให้ผู้บริหารและพนักงานทุกท่านทราบ
  พร้อมทั้งกำหนดให้ผู้บริหารต้องรายงานการซื้อขายหลักทรัพย์ของบริษัทให้บริษัททราบโดยทันที
  และได้รวบรวมรายงานเหล่านั้น(หากมี) แจ้งให้คณะกรรมการทราบทุกครั้งที่มีการประชุม
  โดยเฉพาะอย่างยิ่งการห้ามมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
  และห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอก
  หรือบุคคลที่ไม่มีหน้าที่เกี่ยวข้อง และไม่ซื้อขายหลักทรัพย์ของบริษัทภายในระยะเวลา 1
  เดือนก่อนที่งบการเงินเผยแพร่ต่อสาธารณชน โดยมีนโยบายดังนี้

-   กรรมการและพนักงานพึงหลีกเลี่ยงการใช้ข้อมูลภายใน
    เพื่อประโยชน์ของตนในการซื้อหรือขายหุ้นของบริษัท หรือให้ข้อมูลภายในแก่บุคคลอื่น
    เพื่อประโยชน์ของตนในการซื้อหรือขายหุ้นของบริษัท

-   กรรมการและพนักงานพึงรายงานการซื้อขายหลักทรัพย์ของบริษัท
    เพื่อป้องกันการซื้อหรือขายหุ้นโดยใช้ข้อมูลภายใน
    และเพื่อหลีกเลี่ยงข้อครหาเกี่ยวกับความเหมาะสมของการซื้อหรือขายหุ้นของบุคคลภายใน

-   บุคคลภายในควรละเว้นการซื้อขายหุ้นของบริษัทในช่วงเวลาก่อนที่จะเผยแพร่งบการเงิน
    หรือเผยแพร่สถานะของบริษัท รวมถึงข้อมูลสำคัญอื่น ๆ และควรรอคอยอย่างน้อย 24-28
    ชั่งโมงภายหลังการเปิดเผยข้อมูลให้แก่สาธารณชนแล้ว ก่อนที่จะซื้อหรือขายหุ้นของบริษัท

  ทั้งนี้
  บริษัทยังได้กำหนดโทษสำหรับกรณีที่มีการฝ่าฝืนในการนำข้อมูลภายในของบริษัทไปใช้เพื่อประโยชน์ส่วนตัวไว้ในระเบียบของบริษัท
  โดยมีโทษตั้งแต่การตักเตือนด้วยวาจาจนถึงขั้นให้ออกจากงาน

9.6 บุคลากร

  ณ วันที่ 31 ธันวาคม พ.ศ. 2549 บริษัทมีพนักงานทั้งสิ้น จำนวน 1,322 คน
  โดยแบ่งเป็นผู้บริหารจำนวน 12 คน พนักงานฝ่ายผลิต 1,078 คน
  และพนักงานฝ่ายสำนักงานและฝ่ายสนับสนุน 232 คน สำหรับปี พ.ศ. 2549
  บริษัทจ่ายค่าใช้จ่ายเกี่ยวกับพนักงานรวมเป็นเงินทั้งสิ้นจำนวน 233,810,415 บาท (พ.ศ.2548
  : 216,556,084 บาท) ค่าใช้จ่ายที่เกี่ยวกับพนักงานส่วนใหญ่ประกอบด้วย เงินเดือน ค่าแรง
  โบนัส ค่าสวัสดิการพนักงาน ค่าล่วงเวลา เงินสมทบกองทุนสำรองเลี้ยงชีพ
  เงินสมทบกองทุนประกันสังคม รายจ่ายค่าตอบแทน (Incentive)
  และในระยะเวลาที่ผ่านมาบริษัทไม่เคยมีประวัติเกี่ยวกับข้อพิพาทด้านแรงงานที่สำคัญใด ๆ

  นโยบายการพัฒนาบุคลากร

  นโยบายการพัฒนาพนักงาน บริษัทให้ความสำคัญในการพัฒนาพนักงานทุกระดับ ดังนี้

-   การสรรหาและการคัดเลือกบุคลากร บริษัทมุ่งเน้นการสรรหาพนักงานที่มีความสามารถ
    ตรงตามใบพรรณางานและสอดคล้องกับคุณสมบัติที่หน่วยงานกำหนด
    มีการหมุนเวียนงานเพื่อให้พนักงานสามารถทำงานทดแทนกันได้
    และมีการศึกษาดูงานเป็นการเสริม สร้างประสบการณ์ให้กับพนักงาน

-   การฝึกอบรมก่อนเข้าทำงาน บริษัทมีนโยบายอบรมพนักงานก่อนเริ่มงานเป็นเวลา 6 วัน
    และสอบผ่านตามเกณฑ์ที่กำหนด จึงจะสามารถรับเข้าปฏิบัติงานได้

-   สร้างองค์กรแห่งการเรียนรู้ บริษัทเตรียมห้องสัมนาขนาดใหญ่ความจุ 200 ที่นั่ง
    เพื่อรองรับการสัมนา และการฝึกอบรมต่างๆ ตามแผนการฝึกอบรมประจำปี
    เพื่อให้สอดคล้องกับนโยบายการบริหารงานของบริษัทที่มุ่งเน้นให้ความสำคัญกับบุคลากร
    ซึ่งในรอบปี 2549 บริษัทได้จัดให้มีโครงการต่างๆ เพื่อเป็นการพัฒนาบุคลากร อาทิ

  โครงการ 9 Basic Needs
  เป็นหลักสูตรสำเร็จรูปของบริษัทที่สร้างขึ้นสำหรับพนักงานระดับปฏิบัติการ
  โดยมุ่งเน้นความรู้พื้นฐานในการปฏิบัติงาน ได้แก่ 1. ผลิตภัณฑ์และลูกค้าของบริษัท (Product &
  Customer) 2. วัตถุดิบที่ใช้ในการผลิต (Materials) 3. เครื่องจักร (Machines) 4.
  อุปกรณ์ต่างๆ ที่ต้องใช้ในการปฏิบัติงาน (Jig Fixture & Equipment) 5.
  เครื่องมือวัดที่ใช้ในการตรวจสอบความถูกต้อง (Measuring & Tools) 6. 5ส
  ในการปฏิบัติงาน (5S) 7. ระบบคุณภาพ ISO9001, TS16949, ISO14001:2004 8.
  การปรับปรุงระบบบริหารงานประจำวัน และดัชนีชี้วัดความสำเร็จของงาน (Action Plan /
  KPI) 9. ระบบคุณภาพและหลักการปรับปรุงอย่างต่อเนื่อง (TQM / PDCA)
  โดยพนักงานระดับปฏิบัติการทุกคนต้องผ่านการฝึกอบรมและทดสอบตามโครงการดังกล่าว
  นอกจากนี้หลักสูตร 9 Basic Needs
  ยังนำไปสู่การปฐมนิเทศพนักงานใหม่ก่อนเข้าปฏิบัติงานให้ได้ความรู้พื้นฐานต่างๆ
  การคัดเลือกพนักงานดีเด่นประจำไตรมาส การสอบเพื่อปรับระดับเป็นพนักงานระดับอาวุโส
  ตลอดจนสร้างรูปแบบการวัดความสามารถที่แท้จริงของพนักงาน(Skill Matrix)
  เพื่อการพัฒนาที่มีทิศทางและลดช่องว่างด้านทักษะโดยมุ่งเน้นให้พนักงานมีความสามารถตรงกับความต้องการของบริษัท
  นอกจากนี้บริษัทฯได้ให้พนักงานทุกหน่วยงานมีส่วนร่วมในการจัดทำตำราภาคปฏิบัติเป็นการเรียนรู้เพื่อสร้างมาตรฐานเบื้องต้น

  โครงการ 6–7 Basic Needs หรือ “หลักสูตร Mini MD”
  เป็นโครงการสำหรับพนักงานที่จะก้าวขึ้นมาเป็นหัวหน้างาน
  โดยมุ่งเน้นให้พนักงานกลุ่มดังกล่าวมีความรู้ในแขนงต่างๆ ของการบริหาร ธุรกิจ
  การจัดหลักสูตรจึงครอบคลุมเนื้อหาวิชาต่างๆ ที่เกี่ยวข้อง เช่น เศรษฐศาสตร์สังคมการเมือง
  การจัดการองค์การ การจัดการตลาด การบริหารการผลิต การบัญชีการเงิน การบัญชีบริหาร
  และการเงินธุรกิจ สำหรับปี 2549 นี้โครงการดังกล่าวจัดขึ้นเป็นปีที่ 2 มีระยะเวลาของหลักสูตร
  4 เดือน โดยทำการอบรมทุกวันเสาร์ระหว่างเดือนกรกฎาคมถึงเดือนตุลาคม
  ซึ่งบริษัทได้มีการปรับหลักสูตรให้มีมาตรฐาน ยิ่งขึ้นและสอดคล้องกับการนำไปปฏิบัติงาน
  นอกจากนี้บริษัทได้รับเกียรติจากวิทยากรที่มีชื่อเสียง อาทิ
  ที่ปรึกษาด้านเศรษฐกิจของอดีตนายกรัฐมนตรี ประธานบริษัทด้านการสื่อสารมวลชน
  ในการถ่ายทอดเนื้อหาวิชาการรวมทั้งการสอดแทรกประสบการณ์ทำงานจริง
  และเพื่อให้เข้าใจในภาคการปฏิบัติมากขึ้นบริษัทได้จัดให้พนักงานไปดูงานบริษัทผลิตเครื่องปรับอากาศที่มีชื่อเสียง

  โครงการ TQM ตลอดระยะเวลากว่า 4 ปีที่บริษัทได้นำระบบTQM มาปฏิบัติ
  ได้จัดให้มีการอบรมโดยวิทยากรผู้ทรงคุณวุฒิอย่างต่อเนื่องเพื่อให้พนักงานเกิดความเข้าใจอย่างแท้จริง
  และในปี 2550
  บริษัทมีความตั้งใจจะนำเสนอผลการปฏิบัติงานต่อคณะผู้ตรวจประเมินรางวัลคุณภาพแห่งชาติ
  โดยมีเป้าหมายหลักเพื่อเรียนรู้และแลกเปลี่ยนความคิดเห็นจากคณะกรรมการ
  ซึ่งประกอบไปด้วยผู้ทรง คุณวุฒิจากหลายบริษัทข้อเสนอ
  แนะจากคณะกรรมการจะนำมาสู่การปรับปรุงและพัฒนาเพื่อสร้างองค์การให้ยั่งยืนต่อไป

  โครงการ Action Plan
  บริษัทได้มีนโยบายในการปรับปรุงงานและการพัฒนาตนเองในรูปแบบของกิจกรรม Action Plan
  ซึ่งเป็นกิจกรรมกลุ่มคุณภาพที่ทำการพัฒนาในทุกรูปแบบอย่างต่อเนื่องทุกเดือน
  ทั้งนี้หัวข้อเรื่องที่เลือกมาทำกิจกรรม
  จะมีความสัมพันธ์สอดคล้องและเป็นไปในทิศทางเดียวกับนโยบายและกลยุทธของบริษัท
  โดยในปี2549 บริษัทวางแผนให้พนักงาน หัวหน้างานและผู้จัดการ มีส่วนในการทำกิจกรรมร่วมกัน
  ซึ่งในระดับพนักงานจะมีการนำเสนอผลงานทุกเดือนส่งผลให้พนักงานมีพัฒนาการในด้านการนำเสนอ
  การคิดวิเคราะห์และแก้ปัญหาอย่างเป็นรูปธรรม
  ตลอดจนให้ข้อเสนอแนะที่เป็นประโยชน์แก่องค์การ
  ซึ่งในปีนี้มีพนักงานเข้าร่วมกิจกรรมดังกล่าวมากกว่าร้อยละ 95 เพิ่มขึ้นจากปีก่อนๆ
  ซึ่งเข้าร่วมกิจกรรมประมาณร้อยละ 50 – 60

  โครงการฝึกอบรมประจำปี ในปี 2549
  บริษัทมีแผนการฝึกอบรมที่หลากหลายซึ่งครอบคลุมถึงการฝึกอบรมเกี่ยวกับการผลิตพื้นฐาน
  การบริหารการผลิต ความปลอดภัยในการทำงาน คอมพิวเตอร์ การบริหารทรัพยากรมนุษย์
  การบริหารทั่วไป รวมถึง TQM ซึ่งสามารถดำเนินการตามแผนได้มากกว่าร้อยละ 90
  นอกจากนี้ยังได้สร้างศูนย์ฝึกอบรมภาคปฏิบัติเพื่อให้พนักงานได้ฝึกการปฏิบัติงานจริงระหว่างการอบรม
  โดยภายหลังการฝึกอบรมกำหนดให้มีการทดสอบภาคทฤษฏีและภาคปฏิษัติเพื่อประเมินความเข้าใจของพนักงาน
  และเพื่อให้มั่นใจว่าแผนการฝึกอบรมสอดคล้องกับสถานการณ์ในอันที่จะก่อให้เกิดประโยชน์สูงสุดต่อองค์การ
  บริษัทจึงมีการทบทวนแผนการฝึกอบรมประจำปีทุกไตรมาส